Πάπας Ιωάννης ΙΑ΄

Ο Πάπας Ιωάννης ΙΑ΄ (Papa Giovanni XI, 910 - Δεκέμβριος 935) διετέλεσε Πάπας Ρώμης από το Μάρτιο του 931 έως το Δεκέμβριο του 935.

Γεννήτορες
Η πατρότητα του Πάπα Ιωάννη εξακολουθεί να αποτελεί έως σήμερα θέμα διαφωνιών.  Με βάση τον Λιουτπράνδο της ΚρεμόναςAntapodosis, ii. c. 48 και το "Liber Pontificalis"Johannes, natione Romanus ex patre Sergio papa," "Liber Pont." ed. Duchesne, II, 243," ήταν φυσικός γιος του Πάπα Σέργιου Γ΄ (904–911). Ο Φέρντιναντ Γκρεγκορόβιους, ο Ερνστ  Ντούμλερ, ο Τόμας ΓκρινγουντCathedra Petri: A Political History of the great Latin Patriarchate, ο Φίλιπ Σαφ, και ο Ρούντολφ Μπάξμαν συμφωνούν με τον Λιουτπράνδο ότι ο Πάπας Σέργιος ήταν πατέρας του Ιωάννη με μητέρα τη Μαροζία. Αν αυτό είναι αλήθεια, ο Ιωάννης ΙΑ΄ είναι ο μοναδικός εξώγαμος γιος ενός άλλου Πάπα, που έγινε και αυτός Πάπας, καθώς ο Πάπας Σιλβέριος ήταν νόμιμος γιος του Πάπα Ορμίσδα. Από την άλλη, ο Χόρας Κίντερ Μαν, "Ο Σέργιος απευθείας ακύρωσε όλες τις χειροτονίες του Φορμόζου, αλλά το ότι διέταξε το θάνατο των δύο προκατόχων του και με παράνομη σχέση με τη Μαροζία απέκτησε ένα γιο, το μετέπειτα Ιωάννη ΙΑ΄, θεωρείται εξαιρετικά αμφίβολο. Οι ισχυρισμοί αυτοί έγιναν από πικρόχολους αντιπάλους του με κακή πληροφόρηση και είναι ασυνεπείς με αυτά που υποστηρίζουν αξιοσέβαστοι σύγχρονοι του [όπως ο Φλοδοάρδος]."  ο Ρέτζιναλντ Λ. Πουλ, Πίτερ ΛιούελινRome in the Dark Ages, Καρλ Γιόσεφ φον Χέφελε, Αύγουστος Φρειδερίκος Γκφρέρερ, ο Λουντοβίκο Αντόνιο Μουρατόρι, και ο Φράνσις Πάτρικ Κένρικ υποστηρίζουν ότι ήταν γιος του Αλμπέρικ A΄ κόμη του Τούσκουλου.

Οικογενειακό δέντρο

Παποσύνη
Η μητέρα του ήταν κυβερνήτης της Ρώμης την εποχή εκείνη, με αποτέλεσμα ο Ιωάννης να εκλεγεί Πάπας. Η Μαροζία ήθελε να ελέγχει πλήρως τον Πάπα. 

Μετά την ανατροπή της Μαροζίας, ο Ιωάννης έγινε όργανο του Αλβερίκιου Β΄ (932-954), του μικρότερου αδερφού του.  Η μόνη εξουσία που άφησε ο Αλβερίκιος στον Πάπα ήταν η τέλεση των θρησκευτικών του καθηκόντων. Για όλα τα άλλα θέματα είχε εκείνος την πλήρη δικαιοδοσία, η οποία περιελάμβανε όχι μόνο τις κοσμικές, αλλά και τις εκκλησιαστικές υποθέσεις.

Εξαιτίας της επιμονής του Αλβερίκιου Β΄ το πάλλιο δόθηκε στον Θεοφύλακτο, Πατριάρχη Κωνσταντινουπόλεως (935), καθώς και στον Άρτολντ, αρχιεπίσκοπο της Ρενς (933). Ο Ιωάννης ΙΑ΄ ήταν ο Πάπας που ανέλαβε την Αγία Έδρα στην περίοδο, που χαρακτηρίζεται από διάφορες παραδοσιακές καθολικές πηγές, περίοδος βαθύτατης ταπείνωσης. Ήταν ωστόσο εκείνος που έδωσε πολλά προνόμια στο συμβούλιο του Κλουνύ, το οποίο αποτέλεσε αργότερα ισχυρό παράγοντα της εκκλησιαστικής μεταρρύθμισης. 

Δείτε επίσης
Πορνοκρατία

Παραπομπές

 Εξωτερικοί σύνδεσμοι 

Μαροζία  
Πάπας Ιωάννης ΙΑ΄ 
Opera Omnia από την Πατρολογία του Μιν με αναλυτικά ευρετήρια 

Κατηγορία:Πάπες
Κατηγορία:Ιταλοί Πάπες
Κατηγορία:Πάπες 10ου αιώνα
Κατηγορία:Οικογένεια Θεοφύλακτων